|  |
| --- |
| Til: Programrådet for statsvitenskap og PECOS |
| Dato: 18. oktober 2023 |

**Notat**

# Arbeidsgruppe om kunstig intelligens ved ISV

***Bakgrunn***:

Da ChatGPT ble lansert la instituttet om mange semesteroppgaver til skoleeksamen i frykt for at studenter ville generere eksamensbesvarelser ved hjelp av KI. Dette var et umiddelbart tiltak for å håndtere noe vi ikke enda visste så mye om, men instituttet må se på hvordan dette skal håndteres i fremtiden. Fakultetet anbefaler ikke denne omleggingen, og UiOs retningslinjer anbefaler at studentene møter varierte vurderingsformer i løpet av studiet. Studentene har uttrykt ønske om tydeligere kommunikasjon ved bruk av KI i forbindelse med studier ved ISV.

***Mandat***:

Arbeidsgruppen skal formulere retningslinjer for undervisere og studenter ved bruk av KI i forbindelse med studier ved ISV. Arbeidsgruppen skal se på hvordan instituttet kan jobbe med KI i forbindelse med studier fremover.

***Mål***:

* Opplyse undervisere om KI og hvilke eksamensformer som anbefales, og gi tips til hvordan f.eks semesteroppgave som eksamensform kan gjennomføres gitt tilgjengelige KI-verktøy.
* Opplyse studenter om hva som er lov og ikke lov, og hva man skal være forsiktig med ved bruk av KI. Henvise til UiOs infosider om KI og studier
* Opplyse om de forskjellige KI-verktøyene som kan bidra til å effektivisere arbeids/studiehverdagen.
	+ Gi råd til undervisere i forbindelse med KI
* «ufarliggjøre» KI-verktøy, samtidig som det gjøres oppmerksom på farer og fallgruver.

**Foreløpige retningslinjer for studenter i korte trekk**

*Hva er lov?*

* Korrekturlesing
* Finne alternative formuleringer eller synonymer
* Brainstorming
* Transkribere intervjuer (Autotekst)
* Litteratursøk (Research Rabbit)
* Støtte til koding dersom emnet tillater det

*Hva skal du være forsiktig med?*

* Be Chat-roboter om faktainformasjon og kilder
* Bruk av KI-verktøy for å få inspirasjon til en tekst
* Oppgi personopplysninger

*Hva er ikke lov?*

* Benytte KI-verktøy til å skrive hele eller deler av eksamensbesvarelsen. Dette inkluderer formulering av nye setninger, avsnitt eller større deler tekst.

**Foreløpige retningslinjer for undervisere i korte trekk**

KI kan være både en mulighet og en utfordring for underviserne, og det er viktig å avklare hvordan KI kan brukes på en konstruktiv måte, samtidig som man tar hensyn til utfordringene knyttet til datasikkerhet og ukritisk tilnærming til informasjon. Råd til undervisere:

* Gjøre seg kjent med godkjente redskaper som kan brukes i undervisningen.
* Informere studenter om hvordan de kan bruke KI-verktøy som læringsstøtte
* Vurdere innføring av KI-verktøy i undervisningen dersom det er hensiktsmessig
	+ I forbindelse med statistisk analyse
	+ I forbindelse med bacheloroppgaven og masteroppgaven
* Informere studenter om utfordringer ved bruk av KI-verktøy
* Bruk av ulike typer eksamensformer
	+ Tips til hvordan gjennomføre semesteroppgave som eksamensform gitt tilgjengelige KI-verktøy.
	+ Hvilke eksamensformer som innebærer større usikkerhet (f.eks hjemmeeksamen).
* Undervisere kan ikke:
	+ Bruke KI-verktøy til å sjekke om besvarelsen er generert av et KI-verktøy
	+ Bruke KI-verktøy til å vurdere besvarelser.

Arbeidsgruppen anbefaler å opprette kontaktpersoner ved instituttet, som har ansvar for å holde seg oppdatert på feltet og veilede og svare på spørsmål fra undervisere og studenter. Dette bør være en administrativ og en vitenskapelig ansatt.